Didkiemio mokykla

Didkiemio mokykla – buvusi mokykla Didkiemio kaime, Šilalės rajono savivaldybėje. Uždaryta 2008 m. Renovuotame mokyklos pastate įsikūrusi Didkiemio seniūnijos administracija, Šilalės bibliotekos skyrius, sporto aikštyne įrengta kaimo renginių vieta. Viename iš kabinetų veikia kraštotyros ekspozicija. Išlikusiame senosios mokyklos mediniame pastate įsikūrusi kaimo bendruomenė.

 Istorija 

Šalia Didkiemio bažnyčios stovintis senas medinis pastatas – buvusi mokykla. 1918 m. įkurta „pradedamoji“ mokykla. Ji ilgai neturėjo savo patalpų, kol 1935 m. namą jai įgijo  pats mokytojas Pranas Šerpytis. 1939 m. pastatą nupirko Šilalės valsčiaus savivaldybė.Vartulėnai ir Didkiemis: istorija bei kulturos paminklai voruta.lt]  

Didkiemyje viena pirmųjų mokytojų (nuo 1926 m.) bei pavasarininkų draugijos steigėja buvo Ona Dapkutė-Razutienė (1908-1987). 1928 m. ji aprašė Vasario 16-osios dešimtmečio šventę, o šis tekstas saugomas tarp mokyklos muziejaus eksponatų. Per karą ji emigravo į JAV.Kol Didkiemis tebėra didelis kiemas... silales-artojas.lt

Iki 1961 m. Didkiemyje buvo pradinė, 1961–1992 m. – septynmetė, aštuonmetė, devynmetė mokykla. Nuo 1992 m. – Didkiemio pagrindinė mokykla, vėliau – Šilalės Simono Gaudėšiaus gimnazijos pagrindinio ugdymo skyrius.Šilalės Simono Gaudėšiaus gimnazijos pagrindinio ugdymo skyrius aikos.smm.lt

 Žymūs mokiniai 

 Pranas Petrošius, politikas, Tauragės meras

 Išnašos 

Kategorija:Didkiemis
Kategorija:Buvusios Šilalės rajono savivaldybės mokyklos